เกรียน ฟิคชั่น

เกรียน ฟิคชั่น () เป็นภาพยนตร์ไทย แนวดราม่า-คอมเมดี้ ผลงานการกำกับภาพยนตร์ของ ชูเกียรติ ศักดิ์วีระกุล เริ่มฉายครั้งแรก 18 เมษายน พ.ศ. 2556และในปี พ.ศ. 2557 ได้นำกลับมาสร้างใหม่อีกครั้ง ในรูปแบบของรายการโทรทัศน์ ประเภทละครชุด เล่าเรื่องราวภาคต่อจากภาพยนตร์ โดยใช้ชื่อว่า เกรียนเฮ้าส์ เดอะซีรีส์ () ออกอากาศทาง ช่อง 9 เอ็มคอตเอชดี ทุกวันอาทิตย์ เวลา 20.50 - 21.45 น. เริ่มออกฉายครั้งแรก ในวันที่ 5 ตุลาคม พ.ศ. 2557 จนถึงวันที่ 4 มกราคม พ.ศ. 2558

เมื่อเด็ก ม.ต้น 4 คน เริ่มทำอะไรสนุกๆ ด้วยการถ่ายคลิปแล้วโพสตามกระแส Social Media ใน Youtube "เกรียนฟิคชั่น"
จึงกลายเป็นช่องฮิต ติดอันดับ Top 5 ของนักเรียนทั้งโรงเรียน ทำให้ แก๊งเกรียน (ฟิคชั่น) อันประกอบด้วย ตี๋ (พัทธดนย์ จันทร์เงิน)
,โอ๊ต (กฤษณภูมิ พิบูลสงคราม), ม่อน (ปุริม รัตนเรืองวัฒนา) และ โมน (กิตติศักดิ์ ปฐมบูรณา) เจ้าของรายการกลายเป็นคนสำคัญขึ้นมาทันที
แต่พวกเขาก็รักษาสถานะ "Win" อยู่ได้ไม่นานเรื่องของเรื่องเกิดเมื่อ ตี๋ เกิด จับผลัดจับผลูได้ไปเป็นพระเอกละครเวทีประจำปี
พร้อมกับเมฆดำแห่งความซวยครั้งใหญ่ของโรงเรียนได้ถือกำเนิดขึ้น อันนำความหายนะสุดพีคมาสู่ พลอยดาว (ลักษณ์นารา เปี้ยทา)
หญิงตัวท๊อปดาวโรงเรียนที่ใครๆต่างหมายปอง จนเธออับอายหายไปจากโรงเรียนนานนับสัปดาห์ 
ถึงขั้นที่แก๊งเกรียนต้องถูกเนรเทศอัปเปหิออกจากชมรมและเกิดรอยช้ำดวงใหญ่ในใจของตี๋ โดยเฉพาะกับ
อ.แดงต้อย (นิติ ชัยชิตาทร) ที่โกรธหัวฟัด จนถึงขั้นปรี๊ดแตกและมองพวกเกรียนเป็นเหมือนฝันร้ายของ
โรงเรียนถึงคราวที่พวกเขาต้องหาทางกู้ความมั่นใจ จาก กาก ให้กลายมาเป็น แก๊งเกรียน สุดเท่ที่ใครๆก็อยากมากระทืบ Like 
ไม่ใช่กระทืบไล่ และตาม Follow กันอีกครั้ง จน Ranking ค่อยๆไต่ระดับ สะสม Item สู่ระดับเมพ ขิงๆ
โดยได้รับความช่วยเหลือจากรุ่นพี่และ อ.เสน่ห์ (บริบูรณ์ จันทร์เรือง)อาจารย์สุดเนิร์ดที่ไม่รู้ว่าจะมาคอยช่วยหรือมาหลอกจีบ
ทิพย์ (วนิดา เติมธนาภรณ์) พี่สาว (ที่เป็นมากกว่าพี่สาว) ของตี๋ ที่ตอนนี้เธอเองดันไปมีแฟนหนุ่มคนใหม่ เขตต์ (นิธิศ วารายานนท์) จนไม่สนใจน้องชายเกรียนเฮ้าส์ เดอะซีรีส์ () เป็นรายการโทรทัศน์ประเภทละครชุด ละครซีรีส์เรื่องนี้เป็นภาคต่อของภาพยนตร์ เกรียน ฟิคชั่น ที่เล่าถึงกลุ่มเด็กนักเรียนมัธยมปลายโรงเรียนแห่งหนึ่งในจังหวัดเชียงใหม่ ที่ได้รับคำชักชวนให้เข้ามาทำงานโปรดักชั่นเฮ้าส์เปิดใหม่ นำแสดงโดย พัทธดนย์ จันทร์เงิน, กฤษณภูมิ พิบูลสงคราม, ปุริม รัตนเรืองวัฒนา และ กิตติศักดิ์ ปฐมบูรณา ออกอากาศทางช่อง 9 เอ็มคอตเอชดี ทุกวันอาทิตย์ เวลา 20.50 - 21.45 น. เริ่มออกฉายครั้งแรก ในวันที่ 5 ตุลาคม พ.ศ. 2557 จนถึงวันที่ 4 มกราคม พ.ศ. 2558 ขณะนี้กำลังเตรียมการผลิตซีซั่น 2 เพื่อนำเสนอเรื่องราวที่จบไปอย่างค้างคาในซีซั่นที่แล้ว

เราถูกบอกว่าต้องเรียนหนังสือให้จบปริญญาแล้วอนาคตที่ดีจะรอเราอยู่.. แต่จริงๆแล้วมันมีหรือไม่?
ชีวิตเราคือข้อสอบที่มีทางเลือกไม่กี่ข้อแบบนั้นหรือเปล่า? หรือถ้ามันมีทางเลือกมากกว่านั้น... แต่ก็ยังไม่รู้ว่าอะไรจะรอเราอยู่ข้างหน้า?
เราต้องใช้ความกล้ามากขนาดไหนที่จะเลือกเดินไปในทางที่ไม่เคยเห็น? แล้วเราจะเอาความกล้าขนาดนั้นมาจากไหน?

เพื่อน ครอบครัว พี่น้อง หรือคนแปลกหน้าที่เพิ่งจะรู้จักกันทางอินเตอร์เน็ท???

นี่คือเรื่องราวภาคต่อของภาพยนตร์ “เกรียน ฟิคชั่น” มาคราวนี้แก๊งเกรียนต้องเผชิญโลกแห่งความเป็นจริงที่หนักหน่วงกว่าเดิม... ความเดิมจากภาพยนตร์ เล่าถึงชีวิตของตี๋ ในช่วง ม.ปลาย วัยที่กำลังมันส์กับการใช้ชีวิต มีเหตุการณ์ต่างๆเกิดขึ้นมากมาย มีความรัก อกหัก ไม่เป็นที่ยอมรับ จนกลายมาเป็นที่รู้จักมีชื่อเสียง ทะเลาะกับเพื่อน ทะเลาะกับที่บ้าน... ช่วงชีวิตสุดเหวี่ยง ช่วงเวลานี้ขับเคลื่อนไปพร้อมกับมิตรภาพของกลุ่มเพื่อน...โลกเหมือนเป็นของเรา แล้วจู่ๆ โลกก็กลับไม่เข้าใจเรา...เมื่อเวลาผ่านไป เป็นเราเองที่เข้าใจโลกมากขึ้น 
หลังจากเอาใจช่วยแก๊งเกรียน ไม่ให้เป็นแก๊งกากมาแล้วในภาพยนตร์ ครั้งนี้ติดตามชีวิตของพวกเขาต่อในรูปแบบซีรีส์ “เกรียนเฮ้าส์”เมื่อแก๊งเกรียน “โอ๊ต” “โมน” “ม่อน” ไปตามตัว “ตี๋” ที่หนีออกจากบ้าน ให้กลับมาได้สำเร็จ พวกเขากลับพบข่าวร้ายจากทางโรงเรียนว่า “ไม่มีสิทธิ์สอบ” นั่นทำให้พวกเขาหมดโอกาสที่จะ Admission สิ่งที่ทำได้คือการรอเรียนซ้ำในปีการศึกษาใหม่ เพื่อเรียนเอาเกรดในใบรับรองผลการศึกษา
หากแต่ระหว่างการรอคอยนั้น “อ.เสน่ห์” ที่ปรึกษาของพวกเขา ได้ชวนให้แก๊งเกรียนไปรู้จักกับปราโมทย์ โปรดิวเซอร์หนุ่มเพื่อนสนิทที่มาเปิดโปรดักชั่นเฮาส์อยู่ที่เชียงใหม่ รับถ่ายวีดีโอและตัดต่องานทุกประเภท ปราโมทย์จ้างแก๊งค์เกรียนให้ทำงานเพราะเห็นว่าฝีมือดี และที่สำคัญค่าจ้างถูก แก๊งเกรียนตกลงทำงานนี้โดยไม่ลังเล โดยให้เหตุผลว่าดีกว่าอยู่เปล่าๆ
การตัดสินใจรับงานก็เป็นเหมือนการเรียนรู้ชีวิตหลายๆแบบ พวกเขาต้องเจอทั้งงานโฆษณา, หนังสั้น ,งานเรียลลิตี้ ,วีดีโอพรีเซ็นเทชั่นงานแต่งงาน, คลิปไวรัลแอบถ่าย, มิวสิควีดีโอ ฯลฯ ซึ่งในแต่ละงานจะเจอกับคนหลากหลายประเภทที่สร้างความปั่นป่วนชวนหัววุ่นวาย...แล้วประสบการณ์ทางโลกที่แทบจะไม่มีของพวกเขาจะแก้ปัญหาเหล่านั้นให้ลุล่วงไปได้อย่างไร...

ทุกปัญหาที่พวกเขาต้องเผชิญหน้า จะนำไปสู่คำตอบที่บางทีก็หามันไม่เจอหากแต่ความสนุกสนานจะรอทุกคนอยู่เสมอ...เมื่อเดินเข้ามาใน “เกรียนเฮ้าส์”

เด็กหนุ่มผู้เคยมีปมด้อยเรื่องความเตี้ยของตัวเอง หลังจากค้นพบความสามารถด้านการถ่ายทำคลิป เขามีความมั่นใจมากขึ้น และค้นพบว่านี่คืองานที่ตัวเองรัก หลังจากได้รับคำชมจากหลายคน ก็ทำให้เขาคิดว่านี่คือแนวทางของตนเอง และอยากจะเติบโตไปกับมัน มากกว่านั่งในห้องสี่เหลี่ยม
รูปหล่อ พ่อรวย สาวกรี๊ด ออฟชั่นครบ ชอบงานเบื้องหลังแนวโปรดักชั่น แอบชอบเฟอร์นิก้าจากการคุยกันผ่านโซเชียลเน็ตเวิร์ก แม้จะผิดหวังที่เธอไม่สวยอย่างที่คิด แต่ทำยังไงได้ล่ะ ในเมื่อมันรักไปแล้ว โอ๊ตเป็นคนแรกที่รู้ว่าปราโมทย์หลอกใช้ จากการบอกเล่าของมาลี
ม่อนตัวป่วนประจำแก๊งค์ เป็นคนที่ไม่ค่อยสนใจงานประเภทนี้เท่าไหร่ แต่ที่ยอมมาทำเพราะตามใจเพื่อน ไม่ว่ายังไงม่อนก็เป็นตัวช่วยที่ดีของชาวเกรียนเฮ้าส์
เป็นคนชิลล์ๆ ง่ายๆ ฉลาด หน้าตาดี และเป็นที่พึ่งที่ดีที่สุดในกลุ่ม เขาคบกับนุดี แฟนสาวที่ออกตัวแต่แรกว่าอยากให้โมนไปทุ่มเทกับการเรียนหนังสือ แต่เธอก็ยอมปล่อยให้โมนกลับไปช่วยงานในภายหลัง
จากแฟนคลับแก๊งค์เกรียน เขยิบบทบาทมาเป็นหนึ่งในสมาชิกเกรียนเฮ้าส์ เธอมีความรู้สึกดีๆ กับตี๋ ต่อเนื่องจากเรื่องราวในภาพยนตร์ ที่เคยทำคลิปช่วยให้เธอตัดสินใจไม่คิดสั้นทำอะไรผิดพลาดลงไป
เน็ตไอดอลเสียงดีชาวเชียงใหม่ สมาชิกชมรมดนตรี รู้จักกับโอ๊ตผ่านทางอินเทอร์เน็ต แต่มีปมด้อยเรื่องหน้าตา จากการที่โอ๊ตแสดงท่าทีว่าไม่ชอบ เธอเลยพยายามปรับลุคตัวเองใหม่เพื่อเอาชนะโอ๊ต
"(หมายเหตุ : ในภาพยนตร์ เกรียน ฟิคชั่น รับบท หยก ตัวละครประกอบ สมาชิกชมรมการแสดง)"
เด็กสาวโรงเรียนพาณิชยการ แฟนสาวของโมนที่เคยประกาศตัวแต่ต้นๆ ว่าอยากให้โมนไปตั้งใจเรียนหนังสือ สุดท้ายเธอก็ยอมให้โมนไปทำโปรดักชั่นเฮ้าส์แต่โดยดี
เด็กหนุ่มหนึ่งในสมาชิกแก็งค์เกรียนจากภาพยนตร์ กลับมาคราวนี้ได้รับตำแหน่งตากล้องประจำเกรียนเฮ้าส์สตูดิโอ เขามีความรู้สึกลึกซึ้งเป็นพิเศษกับรุ่นพี่อย่างแฟรงค์ โดยที่เขาก็ยังไม่รู้ว่านั่นคือสิ่งที่เขาเรียกว่าความรักหรือเปล่า
รุ่นน้องของก้อยที่เข้ามาในตอนที่ 2 (สวย แหก บ้าน ล้านนาฐาปณีย์) จากการที่มาช่วยงานแทนโมนในตอนนั้น อ้นสนิทกับม่อนแบบเข้าขา เรียกได้ว่าเป็นคู่หูคู่เกรียนเลยก็ว่าได้

เจ้าของเกรียนเฮ้าส์สตูดิโอ เป็นคนฉลาดแกมโกง เจรจาต่อรองเก่ง เขาเคยมีอดีตเสียหายจนบริษัทเก่าเป็นหนี้ ครั้งนี้เขาเลยกลับมาที่เชียงใหม่บ้านเกิด เพื่อกู้ชื่อเสียงอีกครั้ง
ผู้ช่วยคนสำคัญของปราโมทย์ ที่คอยดูแลและจัดการทุกสิ่งอย่างตามคำสั่งของปราโมทย์ 
พี่ชายผู้เป็นที่พึ่งของแก๊งค์เกรียนเมื่อสมัยเป็นภาพยนตร์ ครั้งนี้เขากลับมาช่วยต๊อกในการเตรียมตัวสอบเข้ามหาวิทยาลัย แต่ลึกๆ ในใจเขาแอบมีความรู้สึกกับต๊อก ทว่าเขาก็ยังไม่กล้าบอกเสียที
เด็กหนุ่มที่เข้ามารู้จักแก๊งค์เกรียนจากครั้งที่ให้ช่วยถ่ายพรีเซ็นต์ส่งรายการจตุบุรุษ เขาค่อนข้างเป็นคนขี้อาย แต่กล้าแสดงออก ริวจิเป็นสมาชิกชมรมดนตรีเช่นเดียวกับเฟอร์นิก้า และเขาก็แอบชอบซะด้วย แต่สุดท้ายก็ยอมหลีกทางให้โอ๊ต